recursal/SuperWikiNEXT-32B huggingface dataset:
Η **Ασοσιασιόν Σπορτίβ Νανσί-Λωρραίνη** (γαλλικά: *Association sportive Nancy-Lorraine*), περισσότερο γνωστή ως **ΑΣ Νανσί-Λωρραίνη**, **ΑΣ Νανσί**, **ΑΣΝΛ**, ή απλώς **Νανσί**, είναι γαλλική ποδοσφαιρική ομάδα με έδρα την πόλη Νανσί. Η ομάδα ιδρύθηκε το 1967 και αυτό τον καιρό αγωνίζεται στην Λιγκ 1, την κορυφαία κατηγορία του γαλλικού ποδοσφαίρου. Η Νανσί δίνει τους εντός έδρας αγώνες της στο Στάδιο Μαρσέλ Πικό στο Τομπλαίν, ένα προάστιο του δημοτικού διαμερίσματος του Νανσί. Προπονητής της ομάδας είναι ο Ζαν Φερναντέζ και αρχηγός της ο αμυντικός Αντρέ Λουίζ.

Η Νανσί ιδρύθηκε ως διάδοχη κατάσταση της ΦΚ Νανσί, η οποία διαλύθηκε το 1965. Η ομάδα έχει περάσει σχεδόν όλη την ύπαρξή της αγωνιζόμενη είτε στην Λιγκ 1 είτε στην Λιγκ 2. Η Νανσί δεν έχει κατακτήσει ποτέ το πρωτάθλημα της Α' Κατηγορίας, αλλά έχει κατακτήσει τέσσερεις φορές το πρωτάθλημα της Β' Κατηγορίας. Η μεγαλύτερη διάκριση της Νανσί ήρθε το 1978 όταν η ομάδα κατέκτησε το Κύπελλο Γαλλίας νικώντας στον τελικό την Νις. Η ομάδα έχει επίσης κατακτήσει το Λιγκ Καπ Γαλλίας το 2006. Πρόεδρος της Νανσί είναι ο Ζακ Ρουσλό. Ο Ρουσλό είναι επίσης αντιπρόεδρος της Γαλλικής Ομοσπονδίας Ποδοσφαίρου, ενώ επίσης είναι μέλος του Ομοσπονδιακού Συμβουλίου της Ομοσπονδίας.

Ένας από τους πλέον γνωστούς ποδοσφαιριστές που να έχουν φορέσει τη φανέλα του συλλόγου της περιοχής της Λωρραίνης είναι ο Μισέλ Πλατινί. Ο Πλατινί ξεκίνησε την καριέρα του στην ομάδα το 1972 και στη συνέχεια αγωνίστηκε για οκτώ σεζόν με τον σύλλογο. Πέτυχε το μοναδικό τέρμα στον προαναφερθέντα τελικό του Κυπέλλου Γαλλίας, ενώ κατέκτησε επίσης δύο φορές το βραβείο του Γάλλου Παίκτη της Χρονιάς ενόσω αγωνιζόταν ακόμη με την Νανσί. Ο Πλατινί καθιερώθηκε επίσης ως διεθνής με την Εθνική Γαλλίας, ενώ ήταν ακόμη στην ομάδα και στη συνέχεια μετά την αποχώρησή του από τον σύλλογο πέτυχε πολλές ατομικές και ομαδικές διακρίσεις. Θεωρείται από πολλούς, αναμφισβήτητα, ο μεγαλύτερος παίκτης στην ιστορία του συλλόγου, κατά την είσοδο στην επίσημη ιστοσελίδα του συλλόγου στην ενότητα με τους κορυφαίους παίκτες στην ιστορία του, υπάρχει μια φωτογραφία του νεαρού Πλατινί.

Παραπομπές
----------

1. ↑  Ministry of Sports: (Γαλλικά) *recensement des équipements sportifs, espaces et sites de pratiques en France*.
2. ↑  «Domenech perd un nouveau soutien». Canal Plus. 17 December 2009.. Ανακτήθηκε στις 14 January 2011.
3. ↑  «Tous les anciens joueurs de l'ASNL». AS Nancy.. Ανακτήθηκε στις 14 January 2011.

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **ΑΣ Νανσί-Λωρραίνη** |

* (Γαλλικά) Επίσημη Ιστοσελίδα
Δίκταμος σε γλάστρα .
Το **δίκταμο** (η *έρωντας*) (επιστημονική ονομασία: *Origanum dictamnus*, *Ορίγανον το δίκταμνον*) είναι ένα ενδημικό φυτό που συναντάται στην Κρήτη και χρησιμοποιείται ως ρόφημα. Το όνομα προέρχεται από το όρος Δίκτη (Λασιθιώτικα) όπου παλαιότερα αφθονούσε. Ειδικότερα καλλιεργείται εδώ και 70 χρόνια στην Έμπαρο,. Τα φύλλα του είναι χνουδωτά και έχουν χρώμα γκριζοπράσινο. Το δίκταμο λέγεται και δίκταμνο(ς).

Στη Μινωική Κρήτη και την Αρχαία Ελλάδα ήταν ένα από τα σπουδαιότερα φαρμακευτικά φυτά. Ο Ιπποκράτης το χρησιμοποιούσε κατά των παθήσεων του στομάχου και του πεπτικού συστήματος, στους ρευματισμούς, τα αρθριτικά, ως επουλωτικό, εμμηναγωγό, τονωτικό και αντισπασμωδικό.

Περιγραφή
---------

Ο Δίκταμος (Origanum dictamnus) είναι ενδημικό φρύγανο της Κρήτης και αυτοφύεται πρακτικά σε όλα τα βουνά του νησιού κι όχι μόνο στη Δίκτη όπως το θέλει το όνομά του. Εξαπλώνεται από το επίπεδο της θάλασσας μέχρι τα 1.600 μ. αποκλειστικά σε γκρεμνό και φαράγγια (υποχρεωτικό χασμόφυτο). Είναι ένα μικρό φυτό με μήκος 30 έως 40 εκ. πολύ δυνατής οσμής και γεύσης, τα φύλλα του είναι σχετικά μικρά αλλά παχουλά, και καλύπτονται από χνούδι τα άνθη του έχουν βιολετί χρώμα.

Χρήση
-----

Χρησιμοποιείται ως φάρμακο με τη μορφή συνήθως του αφεψήματος, αντικαθιστώντας το τσάι με αναλογία 1 γρ δίκταμο με 100 γρ νερό.

Παραπομπές
----------

1. ↑  Δίκταμνον
2. ↑  Ιστότοπος για την Έμπαρο
3. ↑  «Τα γιατροσόφια της ελληνικής χλωρίδας, φάρμακα με... ονοματεπώνυμο». Αρχειοθετήθηκε από το πρωτότυπο στις 1 Ιανουαρίου 2009. Ανακτήθηκε στις 25 Μαρτίου 2008.

Εξωτερικοί σύνδεσμοι
--------------------

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **δίκταμο**  |

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Δίκταμο** |

* Ανθόραμα: Δίκταμος

  


|  |  |  |  |  |
| --- | --- | --- | --- | --- |
| 

| π • σ • ε
Βότανα |
| --- |
|  |
| 
* Αγαποβότανο
* Αγγελική
* Αγιάγκαθο
* Αγραμπέλη
* Αγριάδα
* Αγριαψιθιά
* Αγγριμόνιον
* Αγριοκαστανιά
* Αγριοδυόσμος
* Αγγριοκαραμουρά
* Αγριολίτσα
* Αγγριμαργαρίτα
* Αγριόριζο
* Αγριοπασχαλιά
* Αγροστέμμα το κοινόν
* Αιγοκλήμα
* Αδίαστον
* Αθάνατος
* Αίθων το κυνάπιον
* Αιγοπόδιον
* Αψιθιά
* Βαλεριάνα
* Βάλσαμο
* Βασιλικός
* Δενδρολίβανο
* Δίκταμο
* Δυόσμος
* Εστραγκόν
* Θρούμπι
* Θυμάρι
* Κάνναβη
* Λεβάντα
* Λουίζα
* Μελισσόχορτο
* Μέντα
* Μπουράντζα
* Μυρώνι
* Περδικάκι
* Ρίγανη
* Ταραξάκο
* Τσάι του βουνού
* Τσουκνίδα
* Ύσσωπος
* Φασκόμηλο
* Φλισκούνι
* Χαμομήλι
 | Χαμομήλι |

 |
**Η κομητεία Μπέικερ** είναι μία από τις 36 κομητείες της πολιτείας Όρεγκον των ΗΠΑ. Σύμφωνα με την απογραφή του 2020, ο πληθυσμός ήταν 16.668.  Η έδρα της κομητείας και η μεγαλύτερη πόλη είναι το Baker City.  Η κομητεία οργανώθηκε στις 22 Σεπτεμβρίου 1862, όταν ένα τμήμα της κομητείας Wasco χωρίστηκε. Η περιοχή της νέας κομητείας μειώθηκε το 1864 όταν η κομητεία της Ένωσης χωρίστηκε και πάλι το 1887 όταν η κομητεία Malheur χωρίστηκε. Οι γραμμές του νομού προσαρμόστηκαν τελευταία φορά το 1901 όταν προστέθηκε ένα δέμα στην κομητεία.

Η κομητεία Baker πήρε το όνομά της από τον Edward Dickinson Baker, έναν γερουσιαστή από το Όρεγκον που σκοτώθηκε στο Ball's Bluff, μια μάχη του Εμφυλίου Πολέμου στη Βιρτζίνια το 1861. Η κομητεία αποτελεί μέρος του ορισμού της κομητείας του Ανατολικού Όρεγκον .

Γεωγραφία
---------

Σύμφωνα με το Γραφείο Απογραφής των Ηνωμένων Πολιτειών, η κομητεία έχει συνολική έκταση 3,088 square miles (8,000 km2) , εκ των οποίων 3,068 square miles (7,950 km2) είναι ξηρά και 20 square miles (52 km2) (0,6%) είναι νερό.

Πολιτική
--------

Όπως όλες οι κομητείες στο ανατολικό Όρεγκον, η πλειοψηφία των εγγεγραμμένων ψηφοφόρων που είναι μέρος ενός πολιτικού κόμματος στην κομητεία Μπέικερ είναι μέλη του Ρεπουμπλικανικού Κόμματος. Ο Λίντον Τζόνσον το 1964 ήταν ο τελευταίος Δημοκρατικός που ανέλαβε την κομητεία σε προεδρικές εκλογές. Ο Τζίμι Κάρτερ το 1976 ήταν ο πλησιέστερος οποιοσδήποτε Δημοκρατικός σε προεδρικές εκλογές που έφτασε στην κομητεία Μπέικερ από τότε, όταν την έχασε με μόνο 34 ψήφους. Στις προεδρικές εκλογές του 2008, το 64,37% των ψηφοφόρων της κομητείας Μπέικερ ψήφισαν υπέρ του Ρεπουμπλικανού Τζον ΜακΚέιν, ενώ το 31,95% ψήφισε τον Δημοκρατικό Μπαράκ Ομπάμα και το 3,66% των ψηφοφόρων είτε ψήφισαν για υποψήφιο τρίτου κόμματος είτε έγραψαν σε έναν υποψήφιο.  Αυτοί οι αριθμοί έχουν αλλάξει ελαφρώς σε σχέση με τις προεδρικές εκλογές του 2004, στις οποίες το 69,2% ψήφισε τον Τζορτζ Μπους, ενώ το 29% ψήφισε τον Τζον Κέρι και το 1,8% των ψηφοφόρων είτε ψήφισαν έναν υποψήφιο Τρίτου Κόμματος είτε έγραψαν σε έναν υποψήφιο.

εξωτερικοί σύνδεσμοι
--------------------

* Εμπορικό Επιμελητήριο της κομητείας Baker

1. ↑  «State & County QuickFacts». United States Census Bureau. Ανακτήθηκε στις 20 Μαΐου 2023.
2. ↑  «Find a County». National Association of Counties. Αρχειοθετήθηκε από το πρωτότυπο στις 31 Μαΐου 2011. Ανακτήθηκε στις 7 Ιουνίου 2011.
3. ↑  «2010 Census Gazetteer Files». United States Census Bureau. 22 Αυγούστου 2012. Ανακτήθηκε στις 25 Φεβρουαρίου 2015.
4. ↑  «Baker County, Oregon, November 4, 2008, Election (Official Results)». *www1.bakercounty.org*. Ανακτήθηκε στις 21 Απριλίου 2009.
5. ↑  «Baker County, Oregon detailed profile - houses, real estate, cost of living, wages, work, agriculture, ancestries, and more». *www.city-data.com*. Ανακτήθηκε στις 11 Απριλίου 2018.
Ο **μελόκακτος** είναι αγγειόσπερμο δικότυλο φυτό που ανήκει στην τάξη των Καρυοφυλλωδών και στην οικογένεια των Κακτοειδών.

Η καταγωγή του κάκτου αυτού είναι από την Καραϊβική βρίσκεται δε και αυτοφυής σε τροπικές περιοχές της Νοτίου Αμερικής.

Ο βλαστός του είναι σφαιροειδής και παχύς φτάνοντας σε ύψος τα 70 εκατοστά φέρει δε βαθιές αυλακώσεις που διαχωρίζονται σε γραμμές που έχουν μεγάλα αγκάθια. Στην κορυφή του φέρει μία κυκλική ή κωνική μάζα χρώματος κόκκινου με πολλά μικρά αγκάθια. Αυτή σχηματίζεται σταδιακά και όταν το φυτό φτάσει σε ηλικία 5-6 ετών.

Ο Μελόκακτος με την πάροδο των ετών αυξάνεται περισσότερο σε όγκο, παρά σε ύψος. Καλλιεργείται σε γλάστρες όπως πολλά άλλα κακτοειδή ως καλλωπιστικό φυτό.

Εξωτερικοί σύνδεσμοι
--------------------

* Πολυμέσα σχετικά με το θέμα  Melocactus στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85083430
* GND: 4169385-1

 |

 |
Μπουκαμβίλια η λαμπρά (Bougainvillea spectabilis)
Η **μπουκαμβίλια** ή *βουκαμβίλια* είναι αγγειόσπερμο, δικότυλο φυτό και ανήκει στην τάξη καρυοφυλλώδη και στην οικογένεια των Νυκταγινοειδών.

Χαρακτηριστικά
--------------

Είναι θάμνος ή μικρό δέντρο με καταγωγή από τη Νότια Αμερική και τα περισσότερα από τα είδη της φέρουν μεγάλα αγκάθια.

Η μπουκαμβίλια είναι φυλλοβόλο φυτό, τα φύλλα της φέρουν μίσχους είναι ακέραια, μεγάλα, χνουδωτά και έχουν σχήμα καρδιάς ή νεφρού.
Τα άνθη της είναι όμορφα, ζωηρόχρωμα, μετρίου μεγέθους σε ποικίλους χρωματισμούς. Η υφή τους είναι χάρτινη και με την πάροδο μερικών εβδομάδων πέφτουν και αντικαθίστανται με καινούργια. Υπάρχει σε διάφορες ποικιλίες χρωμάτων όπως: Μπορντώ , Βυσσινί , Φούξια , Ρόζ , Λευκό , Κίτρινο , Μωβ, Πορτοκαλί. 
Οι βλαστοί της μπουκαμβίλιας είναι ξυλώδεις και διακλαδώνονται, αναρριχώνται και φτάνουν σε ύψος και τα 12 μέτρα. 
Πολλαπλασιάζεται με μοσχεύματα αρκετά εύκολα και δεν αντιμετωπίζει προβλήματα με τη σύνθεση του εδάφους.
Είναι ευαίσθητη στο ψύχος και αγαπά τις ηλιόλουστες περιοχές.

Ποικιλίες
---------

Έχουν δημιουργηθεί πολλές καλλωπιστικές ποικιλίες και σήμερα είναι από τα πολύ διαδεδομένα καλλωπιστικά φυτά.
Καλλιεργείται σε γλάστρες, κήπους και πάρκα σε ολόκληρη την Ελλάδα αποτελώντας ένα κλασικό ανοιξιάτικο φυτό.

Εξωτερικοί σύνδεσμοι
--------------------

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **μπουκαμβίλια**  |

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Μπουκαμβίλια** |

* Germplasm Resources Information Network: *Bougainvillea*

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85016084
* GND: 7540813-2

 |

 |
Ο **Όθων-Ερρίκος** (*Otto Heinrich von Braunschweig-Harburg*, 16 Ιουνίου 1555 - 15 Οκτωβρίου 1591) από τον Οίκο των Γουέλφων ήταν διάδοχος του πριγκιπάτου του Χάρμπουργκ, που ήταν μέρος του δουκάτου του Μπράουνσβαϊγκ-Λύνεμπουργκ. Απεβίωσε όμως πριν τον πατέρα του.

Βιογραφία
---------

Ήταν ο πρώτος γιος του Όθωνα Β΄ πρίγκιπα του Χάρμπουργκ και της πρώτης συζύγου του Μαργαρίτας, κόρης του Ιωάννη-Ερρίκου κόμη του Σβάρτσμπουργκ-Λιούτενμπεργκ.

Μορφώθηκε κάτω από την αυστηρή επίβλεψη του πατέρα του. Διδάχθηκε επιστήμες, αφού ο Όθων Β΄ ρητά απαγόρευε τις Καλές Τέχνες. Σπούδασε στο Πανεπιστήμιο του Στρασβούργου και ήταν ιερέας (canon) για λίγο, αλλά έπειτα διάλεξε στρατιωτική σταδιοδρομία. Το 1590 οδήγησε το ιππικό του Αλεξάνδρου Φαρνέζε δούκα της Πάρμας κατά τον Ογδοηκονταετή Πόλεμο της ανεξαρτησίας των Κάτω Χωρών από την Ισπανία. Έδειξε θάρρος και τόλμη στη μάχη του Ιβρύ, στην Άνω Νορμανδία, όπου τραυματίστηκε σοβαρά κατά τη διάρκειά της.

Απεβίωσε το επόμενο έτος στις Βρυξέλλες, 36 ετών, πριν από τον πατέρα του και έτσι δεν πρόλαβε να αναλάβει το πριγκιπάτο.

Οικογένεια
----------

Το 1588 νυμφεύτηκε τη Μαρία ντ' Ενίν-Λιετάρ, κόρη του κόμη Ζαν ντε Μποσού. Η Μαρία δεν ήταν από την τάξη των ευγενών και από τον μοργανατικό αυτόν γάμο δεν μπορούσε να τον διαδεχθεί ο γιος του:

* Κάρολος, απεβ. 1620, κυβερνήτης του Μπωμόν στο Λουξεμβούργο. Νυμφεύτηκε την Μαρία Βούτερς, κληρονόμο του Τέρντεκ και Ντυκ.

Πηγές
-----

* Vaterländisches Archiv für hannoverisch-braunschweigische Geschichte, Herold & Wahlstab, 1835, p. 126 ff
* Gustav Adelbert Seyler: Vierteljahrsschrift fur Heraldik, sphragistik und Genealogie, 1873, p. 211

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 273662663
* GND: 1027297080

 |

 |
Συντεταγμένες: 39°49′0″N 20°7′0″E﻿ / ﻿39.81667°N 20.11667°E﻿ / 39.81667; 20.11667

Η λίμνη του Βουθρωτού και το Εξαμίλι όπως φαίνονται από την Κέρκυρα.
Η **Επαρχία Αγίων Σαράντα** (αλβανικά: *Rrethi i Sarandës*) είναι μία εκ των τριών επαρχιών του Νομού Αυλώνα και μια από τις τριανταέξι της Αλβανίας. Βρίσκεται επί το πλείστον νοτιότερα από τις τρεις στα σύνορα με τον ελληνικό Νομό Θεσπρωτίας και στα δυτικά βρέχεται από το Ιόνιο πέλαγος.

Καταλαμβάνει έκταση 730 τ.χλμ. και ο πληθυσμός της είναι 40.200 κάτοικοι. Πρωτεύουσα και μεγαλύτερη πόλη της επαρχίας είναι οι Άγιοι Σαράντα. Μεγάλο κομμάτι του πληθυσμού ανήκει στην ελληνική μειονότητα.

Παραπομπές
----------

1. ↑  (Αγγλικά) *GeoNames*. 2005. 363245.
2. ↑  «Στατιστικά στοιχεία Αλβανίας 2007» (PDF). Αρχειοθετήθηκε από το πρωτότυπο (PDF) στις 13 Νοεμβρίου 2010. Ανακτήθηκε στις 13 Νοεμβρίου 2010.
3. ↑  Οι Αλβανοί, ένας διασκορπισμένος λαός, Le Monde diplomatique, January 1999
Ο Τυρ θυσιάζει το χέρι του
Ο **Τυρ** (*Týr*) είναι ο θεός του πολέμου και της μάχης στη σκανδιναβική μυθολογία, ο οποίος απεικονίζεται ως μονόχειρας. Ήταν γιος του Οντίν ή του Χύμιρ. Σε άλλες γερμανικές γλώσσες είναι επίσης γνωστός ως *Tyz*, *Ty*, *Ti*, *Tiw*, *Tiu*, *Tew* και *Ziu*.

Προέλευση του ονόματος
----------------------

Το όνομα Tyr σήμαινε θεός και προέρχεται από το Πρωτο-Γερμανικό *Tiwaz*, το οποίο συνεχίζει το Πρωτο-Ινδο-Ευρωπαϊκό *Dyeus*, τον αρχικά κύριο θεό, από το οποίο προέρχεται και ο Δίας-Ζευς της ελληνικής μυθολογίας και ο *Dyaus Pitar* της Βεδικής θρησκείας.

Ο Τυρ στις Έντα
---------------

Σύμφωνα με τις Έντα, κάποια στιγμή οι θεοί αποφάσισαν να αλυσοδέσουν τον λύκο Φένρισουλφρ (*Fenrisulfr* ή *Fenris*), αλλά το κτήνος έσπαγε όποια αλυσίδα του έβαζαν. Τελικά οι νάνοι έφτιαξαν μια μαγική λουρίδα, την Γκλέιπνιρ, από υλικά όπως γένια γυναίκας και ρίζες βουνού. Ωστόσο ο Φένριρ υποψιάστηκε την εξαπάτηση των θεών και αρνήθηκε να δεθεί εκτός αν κάποιος εξ αυτών τοποθετούσε το δεξί του χέρι στο στόμα του. Ο Τυρ, γνωστός για το μεγάλο θάρρος του, συμφώνησε και οι υπόλοιποι θεοί έδεσαν τον λύκο. Ο Φένριρ κατάλαβε πως είχε εξαπατηθεί και έκοψε το χέρι του θεού. Ο Φένριρ θα μείνει δεμένος μέχρι τη μέρα του Ράγκναροκ. 

Κατά τη διάρκεια του Ράγκναροκ ο Τυρ θα σκοτώσει και θα σκοτωθεί από το Γκαρμ, τον φύλακα σκύλο του Χελχέιμ.

Ο Τυρ και η ημέρα Τρίτη
-----------------------

Τα ίχνη του θεού διατηρούνται στην ονομασία της Τρίτης (*Tuesday* = ημέρα του *Tiw*) στις Βόρειες και Δυτικές Γερμανικές γλώσσες. (Ανάλογη της *Martis dies* που είναι αφιερωμένη στον Ρωμαϊκό θεό Μαρς.)

Παραπομπές
----------

1. 1 2  «Encyclopedia of Ancient Deities» (Αγγλικά) McFarland & Company. Jefferson. 2000. σελ. 480. ISBN-10 0-7864-0317-9.
2. ↑  (Old Icelandic) *Ποιητική Έντα*. Δεκαετία του 1260.

Εξωτερικοί σύνδεσμοι
--------------------

* Πολυμέσα σχετικά με το θέμα  Týr στο Wikimedia Commons

  


|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Σκανδιναβική μυθολογία |
| --- |
|  |
| Σημαντικοί θεοί | 
* Αντχριμνίρ
* Αστρίλντ
* Αουρβαντίλ
* Έγκιρ
* Μπαλντρ
* Μπορ
* Μπράγκι
* Μπούρι
* Νταγκρ
* Ντέλινγκ
* Εΐρ
* Έλλι
* Φορσέτι
* Φρέγια
* Φρέιρ
* Φρίγκα
* Φούλα
* Γκέφγιουν
* Χελ
* Χέιμνταλ
* Χέρμοντ
* Χλιν
* Χοντ
* Χούνιρ
* Χόλλερ
* Χούλντρα
* Ιντούν
* Γιορντ
* Κβάσιρ
* Λάγκα
* Λοφν
* Λόκι
* Μάγκνι
* Μάνι
* Μίμινγκ
* Μίμιρ
* Μόντι
* Νάννα
* Νέρτους
* Νγιορντ
* Νοττ
* Όντιν
* Ότταρ
* Ραν
* Σιφ
* Σιγκούν
* Σγιουφν
* Σνότρα
* Σολ
* Θωρ
* Θρουντρ
* Τυρ
* Ουλλρ
* Βάλι
* Βαρ
* Βε
* Βίνταρ
* Βίλι
* Βορ
 |  |
|  |
| Κείμενα, λατρευτικά αντικείμενα | 
* Ποιητική Έδδα
* Νεώτερη Έντα
* Σάγκα
* Ρούνοι
* Μγιόλνιρ
* Βόλσουνγκ
* Τύρφινγκ
* Αρχ. γλώσσα
 |
|  |
| Θρησκεία, κοσμολογία | 
* Σκανδιναβική κοσμολογία
* Βαλκυρίες
* Γίγαντες
* Ξωτικά
* Νάνοι
* Νορν
* Άσατρου
* Βανίρ
* Εσίρ
* Ύγκντρασιλ
* Ράγκναροκ
* Άσγκαρντ
* Μίντγκαρντ
* Γιοτουνχέιμ
 |

 |

|  |  |
| --- | --- |
| 

|  |
| --- |
| * Πύλη:Μυθολογία
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh2008005747

 |

 |
Ο **Γεώργιος Ψαρόπουλος** (γεν.: 3 Μαρτίου 1941 - 17 Φεβρουαρίου 2024) ήταν Έλληνας σκιτσογράφος, συγγραφέας, πολιτικός και αθλητής.

Βιογραφία
---------

Γεννήθηκε το 1941 στο Γκάζι , και από μικρή ηλικία ασχολήθηκε με την πολιτική και την πυγμαχία. Υπήρξε ιδρυτικό μέλος και στέλεχος της ΟΝΕΚ και της ΕΔΗΝ ενώ έχει διετελέσει γραμμάτεας του Γεωργίου Παπανδρέου και εκφωνητής της Ένωσης Κέντρου. Υπήρξε, για πέντε χρόνια πυγμάχος στα τμήματα του Παναθηναϊκού, κατακτώντας 2 πρωταθλήματα και σήμερα είναι μέλος του διοικητικού συμβουλίου του συλλόγου παλαίμαχων αθλητών του Παναθηναϊκου. Στις 21 Απριλίου του 1967, ήταν από τους πρώτους συλληφθέντες όπου κρατήθηκε στη "Μπουμπουλίνα" για 18 ημέρες και κακοποιήθηκε επανειλημμένως από τον Σμαϊλη. Με τον Αλέξανδρο Παναγούλη, συμμετείχε ενεργά μετά την πτώση της Χούντας στην επανίδρυση της ΕΔΗΝ, ενώ υπήρξε και μέλος του κόμματος των Νεοφιλελευθέρων του Κωνσταντίνου Μητσοτάκη. Επιπλέον, διετέλεσε πρόεδρος του ομίλου ΟΠΑΠ καθώς επίσης έχει διαγράψει μεγάλη πορεία και στο χώρο της διαχείρισης απορριμμάτων και ανακύκλωσης ως διευθύνων σύμβουλος των εταιρειών Γη Ανταίος Α.Ε. και Κ.Κωστούλας Α.Ε.. Έχει βραβευτεί για το καλλιτεχνικό του ταλέντο, καθώς έχει σκιαγραφήσει την πολιτική και οικονομική ελίτ της χώρας, ενώ αρκετά πορτρέτα κοσμούν αρκετά μουσεία και χώρους στην Ελλάδα. Η εκπομπή "Μαρτυρίες" του Γιώργου Πετρίτση, έχει παρουσιάσει την ζωή του με τον Αλέκο Παναγούλη. Απεβίωσε στις 17 Φεβρουαρίου 2024 έπειτα από πολύχρονη μάχη με τον καρκίνο.

Συμμετοχή σε έργα
-----------------

* Η βιογραφία του Κωνσταντίνου Μητσοτάκη, εκδόσεις Ελληνικά γράμματα 1996
* ΕΔΗΝ 30 χρόνια μετά, 1995
* Ιστορικό - Πολιτικό συμπόσιο ΟΝΕΚ - ΕΔΗΝ, εκδόσεις Πιτσιλός 1997
* ΕΔΗΝ αντιδιδακτορικός αγώνας, Εκδόσεις Πιτσιλός 2000
* Ο Αλέκος Παναγούλης που γνώρισα, έκδοση του δικηγορικού συλλόγου Αθηνών 2007
* Στην μνήμη του Αλέκου Παναγούλη
* Το πολιτικό σκίτσο ενός ηγέτη, εκδόσεις Λιβάνη
* Το πολιτικό σκίτσο του Γεωργίου Παπανδρέου
* Οι άνθρωποι του κινήματος του Ναυτικού 1973
* Νίκος Ξυλούρης
* Μελίνα

Παραπομπές
----------

1. ↑  «https://georgepsarropoulos.wordpress.com/».  Εξωτερικός σύνδεσμος στο `|title=` (βοήθεια)
2. ↑  Δεκ. 2015 14:16, Δημοσίευση: 15. «Το νέο ΔΣ του Συλλόγου Παλαιμάχων Αθλητών του Παναθηναϊκού». *www.sport24.gr* (στα Αγγλικά). Ανακτήθηκε στις 12 Ιουνίου 2020.
3. ↑  «Έκθεση Ψαρρόπουλου».
4. ↑  «Η ζωή με τον Αλέκο Παναγούλη».
5. ↑  «έκθεση για την Μελίνα Μερκούρη». Αρχειοθετήθηκε από το πρωτότυπο στις 12 Ιουνίου 2020.
Η **Μαριλίτα Λαμπροπούλου** (Αθήνα, 15 Ιουλίου 1974) είναι Ελληνίδα ηθοποιός και σκηνοθέτρια.

Βιογραφία
---------

Σπούδασε στο Τμήμα Θεατρικών Σπουδών της Σχολής Ανθρωπιστικών και Κοινωνικών Επιστημών του Πανεπιστημίου Πατρών. Έχει παίξει και σκηνοθετήσει στο Θέατρο (*Αμόρε*, *Εθνικό*). Στο ευρύ κοινό έγινε γνωστή από τη σειρά του Mega Channel *Εραστής δυτικών προαστίων*, μαζί με τον Αλέξη Γεωργούλη. Με την εμφάνισή της στην ταινία *Ο Βασιλιάς* του Νίκου Γραμματικού εκπροσώπησε την Ελλάδα στα Shooting Stars στο Φεστιβάλ Κινηματογράφου Βερολίνου. Στην ιδιωτική τηλεόραση έχει εμφανιστεί, μεταξύ άλλων, στις σειρές Τρεις Ευχές, Περί Ανέμων και Υδάτων, Ίχνη, Έρωτας όπως έρημος, Εραστής Δυτικών Προαστίων, Επτά Θανάσιμες Πεθερές, Έρωτας με επιδότηση ΟΓΑ, Οι Συμμαθητές και Σασμός.

Από το 2006 μέχρι το 2024 ήταν παντρεμένη με τον ηθοποιό Γιάννη Νταλιάνη και έχουν αποκτήσει δύο κόρες την Μαρίνα (γεν. 2012) και την Έλλη (γεν. 2008).

Παραπομπές
----------

1. ↑  www.emeraldinsight.com/doi/pdf/10.1108/01443330110789547.
2. ↑  Τριανταφυλλίδου, Δανάη (9 Μαρτίου 2024). «Μαριλίτα Λαμπροπούλου: Χωρίζει μετά από 18 χρόνια γάμου». *Mediatime*. Ανακτήθηκε στις 10 Μαρτίου 2024.

Εξωτερικοί σύνδεσμοι
--------------------

* Μαριλίτα Λαμπροπούλου στην IMDb (Αγγλικά)
Ο **ρωσοπερσικός πόλεμος (1804-1813)** ήταν ένας από τους πολλούς πολέμους μεταξύ της περσικής και της ρωσικής αυτοκρατορίας και εκκίνησε εξαιτίας εδαφικών διαφορών. Ο νέος βασιλέας της Περσίας, Φαθ Αλί Σαχ Κατζάρ θέλησε να διεκδικήσει και να παγιώσει την περσική επικυριαρχία στις βορειότερες περιχές του βασιλείου, που είχαν προσαρτηθεί προσαρτηθεί από τον τσάρο Παύλο Α΄ αρκετά χρόνια μετά τον ρωσοπερσικό πόλεμο του 1796. Όπως ο Πέρσης ομόλογός του, ο τσάρος Αλέξανδρος ήταν επίσης νέος στον θρόνο και εξίσου αποφασισμένος να ελέγξει τα αμφισβητούμενα εδάφη.

Ο πόλεμος τελείωσε το 1813 με τη συνθήκη του Γκουλιστάν που παραχώρησε αμετάκλητα το αμφισβητούμενο έδαφος της Γεωργίας στην αυτοκρατορική Ρωσία, προσθέτοντας επιπλέον τα ιρανικά εδάφη του Νταγκεστάν, το σημερινό Αζερμπαϊτζάν, και μικρές περιοχές της Αρμενίας.

Αίτια και αφορμές
-----------------

Η προέλευση του πρώτου ρωσοπερσικού πολέμου ευρείας κίμακας επιχειρήσεων ανάγεται στην απόφαση του Τσάρου Παύλου να προσαρτήσει τη Γεωργία (Δεκέμβριος 1800) αφότου ο Ηρακλής Β΄ της Γεωργίας, κυβερνήτης του Κάρτλι, έκανε έκκληση στη χριστιανική Ρωσία στη συνθήκη του Γκεοργκίεβσκ του 1783, για ενσωμάτωση στην αυτοκρατορία. Μετά τη δολοφονία του Παύλου Α΄ (11 Μαρτίου του 1801), η επιθετική πολιτική επί του θέματος συνεχίστηκε από τον διάδοχό του, τσάρο Αλεξάνδρο Α΄, με στόχο τον ρωσικό έλεγχο χανάτων του ανατολικού Καυκάσου. Το 1803, ο νεοδιορισθείς διοικητής των ρωσικών δυνάμεων στην περιοχή του Καυκάσου, ο Πάβελ, επιτέθηκε και κατέλαβε την ακρόπολη του Γκιαντζά στις 15 Ιανουαρίου 1804. Ο κυβερνήτης Γιαβάντ Χαν Καtζάρ, σκοτώθηκε και ένας μεγάλος αριθμός των κατοίκων σφάχτηκε. Ο Κατζάρ βασιλιάς Φαθ Αλί Σαχ Κατζάρ, διείδε τη ρωσική απειλή για την Αρμενία, το Καραμπάχ και το Αζερμπαϊτζάν όχι μόνο ως πηγή αστάθειας στα βορειοδυτικά σύνορά του, αλλά και ως άμεση πρόκληση για την Δυναστεία των Κατζάρων.

Παραπομπές-σημειώσεις
---------------------

1. ↑  Goldstein, Erik (1992). *Wars and Peace Treaties: 1816 to 1991*. London: Routledge. σελ. 67. ISBN 0-415-07822-9.
2. ↑  Dowling, Timothy C. (2014). *Russia at War: From the Mongol Conquest to Afghanistan, Chechnya, and Beyond*. Santa Barbara: ABC-Clio. σελίδες 728–29. ISBN 1-59884-948-4.
3. ↑  Daniel, Elton L.. «Golestān Treaty». *Encyclopædia Iranica*.. Ανακτήθηκε στις 6 November 2011.

Σχετική βιβλιογραφία
--------------------

* N. Dubrovin. История войны и владычества русских на Кавказе, volumes 4–6. SPb, 1886–88.
* Fisher, William Bayne· Avery, P.· Hambly, G. R. G· Melville, C. (1991). *The Cambridge History of Iran*. **7**. Cambridge: Cambridge University Press. ISBN 0521200954.

Εξωτερικοί σύνδεσμοι
--------------------

* Πολυμέσα σχετικά με το θέμα  Russo-Persian War (1804–1813) στο Wikimedia Commons

  


|  |  |  |  |
| --- | --- | --- | --- |
| 

| π • σ • ε
Ρωσοπερσικοί πόλεμοι |
| --- |
|  |
| 
* 1651–53
* 1722–23
* 1796
* 1804–13
* 1826–28
 |

 |


|  |  |
| --- | --- |
| 

|  |
| --- |
| * Πύλη:Πόλεμος
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh2018003260
* BNF: cb16704908d (data)

 |

 |
Το **Αεροπορικό Δίκαιο** αποτελεί τη θέσπιση ειδικών διεθνών δημοσίων και ιδιωτικών κανόνων για την αντιμετώπιση προβλημάτων των αεροπορικών συγκοινωνιών αλλά και κάθε συναφούς ενδιαφέροντος. Διακρίνεται σε Διεθνές Δημόσιο και Διεθνές Ιδιωτικό Αεροπορικό Δίκαιο που σχετίζεται άμεσα ή έμμεσα με την πολιτική αεροπορία.  

Με δεδομένο ότι η πολιτική αεροπορία γενικά έχει εκ του χώρου ανάπτυξής της διεθνή χαρακτήρα ένα μεγάλο μέρος του αεροπορικού δικαίου αποτελεί Διεθνές Δίκαιο ή διεθνώς ομοιόμορφο δίκαιο που χαρακτηρίζει και τους εσωτερικούς εθνικούς κανονισμούς που διαμορφώθηκαν κατόπιν διεθνών συμφωνιών.

Πρώτη διάταξη αεροπορικού δικαίου ήταν η αστυνομική απαγόρευση πτήσης αερόστατου πάνω από το Παρίσι χωρίς ειδική άδεια (1784).
Πρώτη διεθνής συνδιάσκεψη για τη ρύθμιση της αεροναυτιλίας συνήλθε στο Παρίσι το 1919. Τις βάσεις όμως του σύγχρονου Αεροπορικού Δικαίου έθεσε η αεροπορική σύμβαση του Σικάγου το 1944.

Επίσης θέματα που αφορούσαν το Διεθνές Ιδιωτικό Αεροπορικό Δίκαιο ρυθμίσθηκαν επίσης με τις ακόλουθες διεθνείς συμβάσεις: 

* Αεροπορική σύμβαση Παρισίων 1925,
* Αεροπορική σύμβαση Βαρσοβίας 1929,
* Αεροπορική σύμβαση Ρώμης 1935,
* Αεροπορική σύμβαση Βρυξελλών 1938,
* Αεροπορική σύμβαση Γενεύης 1948.

Παρατηρήσεις
------------

Στην Ελλάδα προ του Β΄ Π.Π. γίνονταν χρήση των όρων "**Αέρος Δίκαιον**" κατ΄ απόδοση στην ελληνική των ξένων όρων "*Air law*", "*Droit de l' air*", και "*Luftrecht*", καθώς επίσης και "**Εναέριον Δίκαιον**" κατ΄ απόδοση του γαλλικού όρου "*Droit aerien*".  

Σήμερα όμως επικράτησε ορθότερα ο όρος *Αεροπορικό Δίκαιο" υπό τον οποίο περικλείονται όλα τα θέματα που αφορούν την αεροπορία.*

### Δείτε επίσης

* Διεθνής Οργανισμός Πολιτικής Αεροπορίας (ICAO)
* Διεθνής Ένωση Αερομεταφορών (ΙΑΤΑ)
* Υπηρεσία Πολιτικής Αεροπορίας (ΥΠΑ)
* Εθνικός εναέριος χώρος

Πηγές
-----

* "Μεγάλη Ελληνική Εγκυκλοπαίδεια" τομ. Συμπλήρωμα Β΄ σελ.846.

Εξωτερικοί σύνδεσμοι
--------------------

* Πολυμέσα σχετικά με το θέμα  στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* NKC: ph262463
* BNE: XX526886

 |

 |
Φυσική πτήση: ένα κολιμπρί
Ανθρώπινη τεχνητή πτήση: Royal Jordanian Airlines Boeing 787
Η **πτήση** είναι η διαδικασία με την οποία ένα αντικείμενο κινείται μέσα σε μια ατμόσφαιρα (ή πέρα από αυτή, όπως στην περίπτωση των διαστημικών πτήσεων) χωρίς να έρθει σε επαφή με την επιφάνεια. Αυτό μπορεί να επιτευχθεί με τη δημιουργία αεροδυναμικής άντωσης που σχετίζονται με την προωθητική ώση, αεροστατικά χρησιμοποιώντας την άνωση ή από την βαλλιστική κίνηση.

Πολλά αντικείμενα μπορούν να πετάξουν, από τους φυσικούς αεροπόρους όπως τα πουλιά, οι νυχτερίδες και τα έντομα, καθώς και εφευρέσεις του ανθρώπου όπως αεροσκάφη (αεροπλάνα, ελικόπτερα, αερόστατα, και πύραυλοι που μπορεί να μεταφέρουν κάποιο διαστημικό σκάφος).

Οι μηχανικές πτυχές της πτήσης είναι στην αρμοδιότητα αεροδιαστημική μηχανική η οποία υποδιαιρείται στις εξής επιστήμες:

* την αεροναυπηγική, η μελέτη των σκαφών που ταξιδεύουν μέσω του αέρα,
* την αστροναυτική, η μελέτη των σκαφών που ταξιδεύουν μέσα στο χώρο,
* και τη Βλητική, τη μελέτη της πτήσης των βλημάτων.

Εξωτερικοί σύνδεσμοι
--------------------

* Πολυμέσα σχετικά με το θέμα  Flight στο Wikimedia Commons

  


|  |  |
| --- | --- |
| 

|  |
| --- |
| * Πύλη:Αεροπορία
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85049108
* GND: 4017529-7
* BNF: cb11941326f (data)
* NDL: 00563193
* NKC: ph122523
* BNE: XX548802

 |

 |
Μία πηγή φυσικού μεταλλικού νερού στο Ιράν
Το **μεταλλικό νερό** ή γνωστό επίσης και ως **φυσικό μεταλλικό νερό** είναι ένα είδος ζώου που πηγάζει από μία μεταλλική πηγή που περιέχει διάφορα μέταλλα, όπως άλατα και ενώσεις θείου. Το μεταλλικό νερό μπορεί να είναι αναβράζον ή «αφρώδες» λόγω του περιεχόμενου αερίου διοξειδίου του άνθρακα.

Παραδοσιακά, τα μεταλλικά νερά χρησιμοποιήθηκαν ή καταναλώθηκαν στις πηγές των πηγών τους, που συχνά αναφέρονται ως «λήψη των υδάτων» ή «λήψη της θεραπείας», σε μέρη όπως ιαματικά λουτρά, λουτρά ή πηγάδια. Ο όρος σπα χρησιμοποιήθηκε για έναν τόπο όπου το νερό καταναλωνόταν και χρησιμοποιούνταν για μπάνιο όπου το νερό χρησιμοποιήθηκε κυρίως για κολύμβηση, θεραπεία ή αναψυχή.

Σήμερα, είναι πολύ πιο συνηθισμένο το μεταλλικό νερό να εμφιαλώνεται στην πηγή για κατανεμημένη κατανάλωση. Η μετάβαση στην πηγή του μεταλλικού νερού για άμεση πρόσβαση στο νερό είναι πλέον ασυνήθιστη και σε πολλές περιπτώσεις δεν είναι δυνατή λόγω αποκλειστικών εμπορικών δικαιωμάτων ιδιοκτησίας. Υπάρχουν περισσότερα από 4.000 εμπορικά σήματα μεταλλικού νερού παγκοσμίως.

Σύνθεση
-------

Μεταλλικό νερό
Όσο περισσότερα ιόντα ασβεστίου και μαγνησίου διαλύονται στο νερό, τόσο πιο σκληρά λέγεται ότι είναι, το νερό με λίγα διαλυμένα ιόντα ασβεστίου και μαγνησίου περιγράφεται ως μαλακό.

Η αμερικανική Υπηρεσία Τροφίμων και Φαρμάκων ταξινομεί το μεταλλικό νερό ως νερό που περιέχει τουλάχιστον 250 μέρη ανά εκατομμύριο ολικών διαλυμένων στερεών (TDS), που προέρχονται από γεωλογική και φυσικά προστατευμένη υπόγεια πηγή νερού. Δεν μπορούν να προστεθούν ορυκτά σε αυτό το νερό. Σε πολλά μέρη, ωστόσο, ο όρος «μεταλλικό νερό» χρησιμοποιείται συνειδητά για να σημαίνει οποιοδήποτε εμφιαλωμένο ανθρακούχο νερό ή νερό σόδας, σε αντίθεση με το νερό της βρύσης.

  

Στην Ευρωπαϊκή Ένωση το εμφιαλωμένο νερό μπορεί να ονομάζεται μεταλλικό νερό όταν εμφιαλώνεται στην πηγή και δεν έχει υποστεί τη παραμικρή επεξεργασία. Επιτρέπεται η απομάκρυνση του σιδήρου, του μαγγανίου, του θείου και του αρσενικού μέσω της απόχυσης, της διήθησης ή της επεξεργασίας με αέρα εμπλουτισμένο με όζον, εφόσον η επεξεργασία αυτή δεν μεταβάλλει τη σύνθεση του νερού όσον αφορά τα ουσιώδη συστατικά που του προσδίδουν τις ιδιότητές του. Δεν επιτρέπονται προσθήκες εκτός από το διοξείδιο του άνθρακα, το οποίο μπορεί να προστεθεί, να αφαιρεθεί ή να εισαχθεί εκ νέου με αποκλειστικά φυσικές μεθόδους. Δεν επιτρέπεται η απολύμανση, ούτε η προσθήκη βακτηριοστατικών παραγόντων.
Ο **Σύνδεσμος Ανεξαρτήτων (νομός Τρικάλων)** ήταν πολιτικό κόμμα της Ελλάδας. Έδρασε κατά την δεκαετία του 1920.

Το κόμμα συμμετείχε για πρώτη και τελευταία φορά σε εκλογική διαδικασία το 1926, όπου κέρδισε μια έδρα στις εθνικές εκλογές και το 0,4% των ψήφων. Ο μοναδικός βουλευτής ήταν ο ανεξάρτητος βουλευτής Ευθύμιος Ζούκας. Ωστόσο, το κόμμα δεν συμμετείχε σε κάποια άλλη εκλογική διαδικασία.

Παραπομπές
----------

1. ↑  Nohlen & Stöver 2010, σελ. 834.
2. ↑  Nohlen & Stöver 2010, σελ. 839.

Πηγές
-----

* (Αγγλικά) Nohlen, Dieter· Stöver, Philip (2010). *Elections in Europe: A Data Handbook*. Nomos Verlagsgesellschaft. ISBN 978-3-8329-5609-7.

|  |  |
| --- | --- |
| 

|  |
| --- |
| * Πύλη:Ιστορία
* Πύλη:Πολιτική
* Πύλη:Ελλάδα
 |

 |
Το **Αγροτικό Κόμμα** ήταν πολιτικό κόμμα στην Ελλάδα τις δεκαετίες του 1920 και του 1930.

Ιστορία
-------

Το κόμμα συμμετείχε για πρώτη φορά στις εθνικές εκλογές το 1928, αλλά απέτυχε να κερδίσει έδρα στις κοινοβουλευτικές εκλογές εκείνης της χρονιάς. Ωστόσο, κέρδισε δύο έδρες στις εκλογές της Γερουσίας το επόμενο έτος.

Στις εκλογές του 1932 το κόμμα κέρδισε 13 έδρες στην Βουλή. Έγινε η τέταρτη μεγαλύτερη παράταξη στην Βουλή των Ελλήνων μετά το Λαϊκόν Κόμμα, το Κόμμα Φιλελευθέρων και το Εθνικόν Ριζοσπαστικόν Κόμμα, αν και έχασε τις δύο έδρες στη Γερουσία.

Στις εκλογές του 1933 το κόμμα περιορίστηκε σε μία έδρα στη Βουλή και δεν διεκδίκησε άλλες εκλογές.

Παραπομπές
----------

1. ↑  Nohlen & Stöver 2010, σελ. 834.
2. ↑  Nohlen & Stöver 2010, σελ. 835.

Πηγές
-----

* (Αγγλικά) Nohlen, Dieter· Stöver, Philip (2010). *Elections in Europe: A Data Handbook*. Nomos Verlagsgesellschaft. ISBN 978-3-8329-5609-7.

|  |  |
| --- | --- |
| 

|  |
| --- |
| * Πύλη:Ιστορία
* Πύλη:Πολιτική
* Πύλη:Ελλάδα
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 315944699

 |

 |
Το **Προτεκτοράτο του Σάαρλαντ** (γερμανικά:Saarprotektorat) ήταν ένα βραχύβιο προτεκτοράτο υπό Γαλλική κυριαρχία από το 1947 ως το 1956 οπού μετά από δημοψήφισμα πέρασε υπό Δυτικό Γερμανικό έλεγχο ως ομοσπονδιακό κρατίδιο.

Η περιοχές γύρω από τον ποταμό Σάαρ και οι παραποτάμιες κοιλάδες είναι πλούσιες σε μεταλλεύματα, οικονομικά σημαντικές και σε μεγάλο βαθμό η περιοχή είναι βιομηχανοποιημένη. Έχει καλά αναπτυγμένες υποδομές μεταφορών. Ήταν ένα από τα κέντρα της βιομηχανικής επανάστασης στη Γερμανία και το 1900 σχηματίστηκε η τρίτη μεγαλύτερη έκταση άνθρακα, σιδήρου[*ασαφές*]. Από το 1920 έως το 1935, ως αποτέλεσμα του Β΄ Παγκοσμίου Πολέμου, η περιοχή ήταν υπό τον έλεγχο της Κοινωνίας των Εθνών ως το έδαφος της λεκάνης Σάαρ. Κοντά στο τέλος του Β΄ Παγκοσμίου Πολέμου βομβαρδίστηκε έντονα από τους Συμμάχους.

Γεωγραφικά, το προτεκτοράτο μετά τον Β΄ Παγκόσμιο Πόλεμο αντιστοιχεί στο γερμανικό κρατίδιο του Σάαρλαντ (το οποίο συστάθηκε μετά την ενσωμάτωσή του στη Δυτική Γερμανία από την 1η Ιανουαρίου 1957). Μια πολιτική βιομηχανικού αφοπλισμού και της διασποράς των βιομηχανικών εργατών συνεχίστηκε επίσημα από τους Συμμάχους μετά τον πόλεμο μέχρι το 1951 και η περιοχή έγινε προτεκτοράτο υπό γαλλικό έλεγχο το 1947.

Παραπομπές
----------

Εξωτερικοί σύνδεσμοι
--------------------

* Πολυμέσα σχετικά με το θέμα  Saar Protectorate στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 135585088
* LCCN: n2007059787

 |

 |
Ο **Βαγγέλης Παπαχρήστος** (Άγιοι Σαράντα, 1943) είναι Έλληνας εκπαιδευτικός, λογοτέχνης, δημοσιογράφος και πολιτικός.

Βιογραφία
---------

Γεννήθηκε το 1943 στους Αγίους Σαράντα της Αλβανίας σε οικογένεια που τα επόμενα χρόνια υπέστη διώξεις και πολλά δεινά από το κομμουνιστικό καθεστώς της χώρας του οποίου ό πατέτρας του υπήρξε θύμα του. Φοίτησε αρχικά ελληνική φιλολογία στην Παιδαγωγική Ακαδημία του Αργυρόκαστρου και στη συνέχεια βιολογία και χημεία στο Ανώτερο Παιδαγωγικό Ινστιτούτο των Τιράνων. Διετέλεσε επί σειρά ετών εκπαιδευτικός(δάσκαλος) σε σχολεία της εθνικής ελληνικής μειονότητας. Το 1962 ξεκίνησε τη συνεργασία του με την ελληνόφωνη εφημερίδα του Αργυρόκαστρου, Λαϊκό Βήμα, της οποίας σήμερα είναι αρχισυντάκτης. Παράλληλα είναι αρχισυντάκτης της τρίγλωσσης εφημερίδας «2000».

Το 1991, μετά την πτώση του κομμουνιστικού καθεστώτος της Αλβανίας, υπήρξε ένα από τα πρώτα ιδρυτικά μέλη της μειονοτικής οργάνωσης «Ομόνοια» της Ε.Ε.Μ. διατελώντας επί μια διετία πρόεδρος του παραρτήματος της «Ομονοίας» των Αγίων Σαράντα και για μια τετραετία γενικός γραμματέας του παραρτήματος της οργάνωσης «Ομονοίας» των Αγίων Σαράντα. Ήταν ένα από πέντε στελέχη της οργάνωσης της «Ομονοίας» που το 1994, μετά από αμφιλεγόμενη δίκη-παρωδία των Τιράνων, καταδικάστηκαν από την αλβανική δικαιοσύνη του καστώτος του τότε προέδρου της Αλβανίας Σαλίμ Μπερίσα με την κατηγορία περί προδοσίας.

### Παρουσία στη λογοτεχνία

Ο Παπαχρήστος εμφανίστηκε στα γράμματα το 1997 με το αυτοβιογραφικού χαρακτήρα έργο του, «Το κουλιακόπουλο». Ακολούθησαν το παιδικό βιβλίο «Μαθαίνετε διασκεδάζοντας» (1998), η συλλογή διηγημάτων «Μέρες αγωνίας» (2002), το μυθιστόρημα «Άγγελος στη χώρα των δαιμόνων» κλπ.

Εργογραφία
----------

### Λογοτεχνία

**Μυθιστορήματα**

* Το κουλιακόπουλο(Αυτοβιογραφικό) (1997)
* Μαθαίνετε διασκεδάζοντας(παιδικό μυθιστόρημα) (1998)
* Μέρες αγωνίας(Σκίτσα και διηγήματα) Αθήνα, εκδόσεις Νέα Θέσις (2002)
* Άγγελος στη χώρα των δαιμόνων Κέρκυρα, εκδόσεις ΑΛΔΕ (2010)
* Ταλαιπωρημένοι μα αγέρωχοι (2015)
* Ο αγροφύλακας που έγινε θρύλος (2016)

**Συμμετοχές σε άλλα έργα**

**Διηγήματα**

* Καπετάν Θύμιος Λιώλης: Δόξα και καμάρι της Βορείου Ηπείρου (2015)

**Δοκίμια**

* Η δίκη των πέντε: ένας σταθμός στον αγώνα του Βορειοηπειρωτικού Ελληνισμού (2006)

Παραπομπές
----------

1. 1 2 3 4 5  «Παπαχρήστος, Βαγγέλης». *biblionet.gr*. BiblioNet. Ανακτήθηκε στις 3 Αυγούστου 2016.
2. ↑  Παπαχρήστος, Βαγγέλης (24 Δεκεμβρίου 2014). «Τίποτε θετικό δεν προέκυψε κατά την 9η Γεν. Συνδιάσκεψη της «Ομόνοιας»». *proinoslogos.gr*. Πρωινός Λόγος Ιωαννίνων. Ανακτήθηκε στις 3 Αυγούστου 2016.
3. ↑  «Εκδόσεις Δ.Ε.Ε.Ε.Μ «ΟΜΟΝΟΙΑ»». *omonoia-deeem.org*. ΔΕΕΕΜ- Ομόνοια. 4 Απριλίου 2016. Ανακτήθηκε στις 3 Αυγούστου 2016. [*νεκρός σύνδεσμος*]
4. ↑  «Καπετάν Θύμιος Λιώλης: Δόξα και καμάρι της Βορείου Ηπείρου». *protoporia.gr*. Πρωτοπορία. Ανακτήθηκε στις 3 Αυγούστου 2016.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 9351158792800439040000
* **ΕΒΕ**: 199342
* **BiblioNet**: **46385**

 |

 |
Το **Φιλελεύθερο Κόμμα** (βουλγαρικά: *Либерална партия*‎‎) ήταν πολιτικό κόμμα στη Βουλγαρία και η κύρια δύναμη στην εσωτερική πολιτική μεταξύ της ανεξαρτησίας το 1878 και τα μέσα της δεκαετίας του 1880, όταν διαλύθηκε σε πολλές διαφορετικές πολιτικές ομάδες.

Ιστορία
-------

Το κόμμα ιδρύθηκε μετά τις εκλογές για τη συνέλευση τον Ιανουάριο του 1879 από τους Πέτκο Καραβέλοφ, Πέτκο Σλαβέτκο και Ντράγκαν Τσάνκοφ. Στις βουλευτικές εκλογές τον Σεπτέμβριο και τον Οκτώβριο του ίδιου έτους, το κόμμα κέρδισε 140 από τις 170 έδρες στην Εθνοσυνέλευση. Οι εκλογές το επόμενο έτος έφεραν το Φιλελεύθερο κόμμα σε θέση να διατηρήσει την πλειοψηφία στη Συνέλευση, κερδίζοντας 103 από τις 162 έδρες. Στις εκλογές του 1884 κέρδισε 100 από τις 171 έδρες.

Κατά τα μέσα της δεκαετίας του 1880 το κόμμα διαλύθηκε σταδιακά και διασπάστηκε σε πολλά νέα μέρη, συμπεριλαμβανομένου του Προοδευτικού κόμματος των Φιλελευθέρων (1884), του Λαϊκού Φιλελεύθερου κόμματος (1886) και το Φιλελεύθερου κόμματος (Ραντοσλαβίστς) (1887). Το Φιλελεύθερο κόμμα ανασυστάθηκε το 1890, κερδίζοντας τρεις έδρες στις εκλογές του 1894, πριν γίνει το Δημοκρατικό κόμμα το 1896.

Παραπομπές
----------

1. ↑  Platform Αρχειοθετήθηκε 2013-12-13 στο Wayback Machine. Democratic Party
2. 1 2  Nohlen & Stöver 2010, σελ. 384.
3. ↑  "Bulgaria", *The Times*, 6 April 1880
4. ↑  "The Bulgarian Elections", *The Times*, 25 September 1894

Πηγές
-----

* (Αγγλικά) Nohlen, Dieter· Stöver, Philip (2010). *Elections in Europe: A Data Handbook*. Nomos Verlagsgesellschaft. ISBN 978-3-8329-5609-7.

|  |  |
| --- | --- |
| 

|  |
| --- |
| * Πύλη:Ιστορία
* Πύλη:Πολιτική
* Πύλη:Βουλγαρία
 |

 |
Το **Εθνικό Δημοκρατικό Κόμμα**, το οποίο αργότερα μετονομάστηκε σε **Εθνικό Ριζοσπαστικό Κόμμα**, ήταν Ελληνικό πολιτικό κόμμα το οποίο έδρασε στις δεκαετίες του 1920 και 1930. Επικεφαλής του ήταν ο Γεώργιος Κονδύλης.

Ιστορία
-------

Το κόμμα συμμετείχε για πρώτη φορά σε εθνικές εκλογές το 1928. Στις εκλογές του 1928 έλαβε το 2.7% των ψήφων και κέρδισε 9 έδρες.

Το κόμμα μετονομάστηκε σε **Εθνικό Ριζοσπαστικό Κόμμα** και συμμετείχε στις εκλογές του 1932, λαμβάνοντας το 4.1% των ψήφων και 5 έδρες. Στις εκλογές του επομένου έτους, το κόμμα αύξησε τη δύναμη του στις 11 έδρες και έγινε το τέταρτο μεγαλύτερο κόμμα στο Ελληνικό Κοινοβούλιο.

Στις εκλογές του 1935, το κόμμα συμμάχησε με το Λαϊκόν Κόμμα. Επειδή τα βενιζελικά κόμματα μποϊκόταραν τις εκλογές, η συμμαχία πέτυχε συντριπτική νίκη κερδίζοντας 287 από τις 300 έδρες του τότε κοινοβουλίου. Το Εθνικό Ριζοσπαστικό Κόμμα κέρδισε 32 έδρες. Στις εκλογές του 1936 το κόμμα συμμετείχε στις εκλογές ως μέρος της Γενικής Λαϊκής Ριζοσπαστικής Ένωσης (ΓΛΡΕ). Στην ΓΛΡΕ συμμετείχαν επίσης το Εθνικό Λαϊκό Κόμμα και το Ανεξάρτητο Λαϊκό Κόμμα. Στις εκλογές του 1936, τα 3 κόμματα της ΓΛΡΕ (Εθνικό Ριζοσπαστικό Κόμμα, Εθνικό Λαϊκό Κόμμα, Ανεξάρτητο Λαϊκό Κόμμα) κέρδισαν 60 έδρες συνολικά.

Παραπομπές
----------

1. ↑  Nohlen & Stöver 2010, σελ. 834.
2. ↑  Nohlen & Stöver 2010, σελ. 839.
3. ↑  Nohlen & Stöver 2010, σελ. 835.
4. ↑  Nohlen & Stöver 2010, σελ. 841.

Πηγές
-----

* (Αγγλικά) Nohlen, Dieter· Stöver, Philip (2010). *Elections in Europe: A Data Handbook*. Nomos Verlagsgesellschaft. ISBN 978-3-8329-5609-7.

|  |  |
| --- | --- |
| 

|  |
| --- |
| * Πύλη:Ιστορία
* Πύλη:Πολιτική
* Πύλη:Ελλάδα
 |

 |
Το ***Δύο ημέρες, μία νύχτα*** (πρωτότυπος τίτλος: ***Deux jours, une nuit***) είναι βέλγικη ταινία του 2014 των αδερφών Νταρντέν.

Πλοκή
-----

Η Σαντρά είναι εργαζόμενη σύζυγος και μητέρα. Λόγω ψυχολογικών προβλημάτων, έλειψε κάποιους μήνες από τη δουλειά της. Κατά τη διάρκεια της απουσίας της οι 16 συνάδελφοί της συνειδητοποίησαν πως μπορούν να ολοκληρώσουν τη δουλειά αν δουλέψουν λίγες ώρες παραπάνω. Το αφεντικό τους προσφέρει bonus 1.000 ευρώ επιπλέον, αν όμως γυρίσει η Σαντρά δε θα το πάρουν. Η Σαντρά έχει μπροστά της ένα Σαββατοκύριακο για να μπορέσει να τους μεταπείσει.

Με τη βοήθεια του συζύγου της Μανού, θα πάει στα σπίτια όλων των συναδέλφων της για να τους μεταπείσει. Κάποιοι θα την υποστηρίξουν, κάποιοι άλλοι όχι.

Όταν έρχεται η Δευτέρα, οι συνάδελφοι της ψηφίζουν 8 υπέρ και 8 κατά, άρα δεν επιτυγχάνεται η πλειοψηφία. Τότε το αφεντικό καλεί στο γραφείο του τη Σαντρά και της προτείνει να την κρατήσει, αν απολύσει έναν συνάδελφό της που ήταν με σύμβαση, ο οποίος είχε ψηφίσει υπέρ της. Η Σαντρά το αρνείται και αποχωρεί.

Διανομή
-------

* Μαριόν Κοτιγιάρ ως Σαντρά
* Φαμπρίτζιο Ροντζιόνε ως Μανού

Βραβεία/Διακρίσεις
------------------

Η ταινία ήταν υποψήφια για τον Χρυσό Φοίνικα, το Βραβείο BAFTA Καλύτερης Μη Αγγλόφωνης Ταινίας και το βραβείο Σεζάρ καλύτερης ξένης ταινίας.

Παραπομπές
----------

1. 1 2  nmhh.hu/dokumentum/166259/premierfilmek\_forgalmi\_adatai\_2014.xlsx.
2. 1 2  nmhh.hu/dokumentum/198182/terjesztett\_filmalkotasok\_art\_filmek\_nyilvantartasa.xlsx.
3. ↑  (Αγγλικά) *Internet Movie Database*. www.imdb.com/title/tt2737050/releaseinfo. Ανακτήθηκε στις 17  Αυγούστου 2016.
4. ↑  «*Deux Jours, Une Nuit* – Box-Office Mojo». *Box Office Mojo*. Ανακτήθηκε στις 2 Μαρτίου 2015.
5. ↑  «*Deux Jours, Une Nuit* – JP's Box-Office». *JP's Box-Office*. Ανακτήθηκε στις 2 Μαρτίου 2015.
6. ↑  «Film in 2015 | BAFTA Awards». *awards.bafta.org* (στα Αγγλικά). Ανακτήθηκε στις 5 Ιουνίου 2017.
7. ↑  AlloCine. «César 2015 : Saint Laurent, Les Combattants et Timbuktu en tête des nominations». *AlloCiné*.. Ανακτήθηκε στις 2017-06-05.
Η **προσομοίωση ενισχυτή** είναι η διαδικασία ψηφιακής προσομοίωσης ενός φυσικού ενισχυτή κιθάρας. Το Amp modeling μπορεί να το συναντήσετε ως λογισμικό, όπως plugins για DAWs (Digital Audio Workstation), τα οποία μπορεί να βοηθηθούν από τους επιταχυντές υλικού του υπολογιστή, ή μπορεί να αποτελούν  μέρος  μιας αυτόνομης συσκευής ή ενός ενισχυτή. Το Amp modeling συχνά επιδιώκει να αναδημιουργήσει τον ήχο  ενός ή περισσοτέρων  μοντέλων ενισχυτών λυχνίας και μερικές φορές, επίσης και ενισχυτών solid state.

Γενικά
------

Ως μέρος ενός DAW (digital audio workstation), το amp modeling μπορεί να εφαρμόζεται σε ένα σήμα κιθάρας που έχει ηχογραφηθεί  "καθαρά"\* (Direct Connection), προκειμένου να επιτευχθεί ο ήχος ενός ενισχυτή που μπορεί να χρησιμοποιηθεί. Η διαδικασία αυτή έχει το πλεονέκτημα ότι είναι δυναμική. Μπορείτε δηλαδή να αλλάξετε τις  ρυθμίσεις του ενισχυτή χωρίς να υποχρεώσετε τον μουσικό να επανηχογραφήσει το κομμάτι.

Το Roland Micro Cube, αριστερά, μια μικρή και φορητή ψηφιακή μοντελοποίηση ενισχυτή.
Αυτόνομες συσκευές μοντελοποίησης όπως το Line 6 POD ψηφιοποιούν το σήμα εισόδου και χρησιμοποιούν ένα DSP, για την επεξεργασία του σήματος με ψηφιακό υπολογισμό, προσπαθώντας να επιτύχει τον ήχο των ακριβών επαγγελματικών ενισχυτών σε μια πολύ λιγότερο δαπανηρή και πιο συμπαγή συσκευή. Αυτά τα μοντέλα μπορούν να συνδεθούν απευθείας σε ηχογραφικό σύστημα ή σύστημα PA, χωρίς να χρειάζεται να χρησιμοποιήσετε κάποια ενίσχυση και μικρόφωνο, ωστόσο, υπάρχει μια συνεχιζόμενη συζήτηση για το ζήτημα του με πόση ακρίβεια ένα modeler μπορεί να αναπαράγει πιστά τον ήχο ενός πραγματικού ενισχυτή. Εκτός από τον ενισχυτή εξομοιώσεις τα περισσότερα μοντέλα γενικά περιλαμβάνουν και μια ποικιλία από εφέ  καθώς και κάποια μπορούν να συνδεθούν και με USB για εγγραφή μέσω υπολογιστή

Ενισχυτές
---------

Modeling ενισχυτές όπως ο Peavey Vypyr, Roland Cube, Fender Mustang, και το Line 6 Spider  είναι ενισχυτές που περιλαμβάνουν μια ενσωματωμένη μοντελοποιητική συσκευή. Κάποια high-end μοντέλα ενισχυτών όπως το Vox Valvetronix καθώς και οι 60/120 watt εκδόσεις του Peavey Vypyr συνδυάζουν την ψηφιακή μοντελοποιητική επεξεργασία με την πραγματική ενός λαμπάτου ενισχυτή.

Επίσης υπάρχουν αναλογικά μοντελοποιητικά συστήματα, όπως το Tech 21's και η σειρά της SansAmp

Αναφορές
--------

1. ↑
2. ↑  «Vypyr Series». Αρχειοθετήθηκε από το πρωτότυπο στις 2 Φεβρουαρίου 2016. Ανακτήθηκε στις 2 Φεβρουαρίου 2016.
Στη μηχανική ρευστών, ο **αριθμός Ρέινολντς (Re)** είναι μια αδιάστατη ποσότητα, η οποία χρησιμοποιείται για να προσδιορίσουμε όμοια πρότυπα ροής σε διαφορετικές καταστάσεις ροής ρευστών. Η έννοια του αριθμού Ρέινολντς εισήχθη από τον Τζωρτζ Στόουκς το 1851, αλλά πήρε το όνομά του από τον Όσμπορν Ρέινολτς (1842–1912), ο οποίος καθιέρωσε την χρήση του το 1883.

Ο αριθμός Ρέινολντς ορίζεται ως, ο λόγος των δυνάμεων αδράνειας προς τις δυνάμεις ιξώδους και συνεπώς ποσοτικοποιεί την μεταξύ τους σημαντικότητα για μια συγκεκριμένη κατάσταση ροής. Συχνά προκύπτουν κατά τη διάρκεια πειραμάτων μοντελοποίησης, προκειμένου να προσδιορίσουμε την σχέση μεταξύ δυο διαφορετικών περιπτώσεων ροής ρευστού. Επίσης χρησιμοποιούνται για το χαρακτηρισμό του είδους μια ροής, όπως είναι η στρωτή και η τυρβώδης ροή.

* η στρωτή ροή προκύπτει για χαμηλούς αριθμούς Ρέινολντς, όπου είναι κυρίαρχες οι δυνάμεις ιξώδους και χαρακτηρίζεται από ομαλή, σταθερή κίνηση του ρευστού.
* η τυρβώδης ροή προκύπτει για υψηλούς αριθμούς Ρέινολντς, όπου είναι κυρίαρχες οι δυνάμεις αδράνειας, οι οποίες παράγουν χαοτικές δίνες και άλλες αστάθειες στην ροή.

Εξωτερικοί σύνδεσμοι
--------------------

* Πολυμέσα σχετικά με το θέμα  Reynolds number στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85113557
* GND: 4177959-9
* NKC: ph1002002

 |

 |
Συντεταγμένες: 41°53′48.001″N 12°30′15.199″E﻿ / ﻿41.89666694°N 12.50422194°E﻿ / 41.89666694; 12.50422194

Προτομή της Σαλονίας Ματιδίας (ανιψιάς του Τραϊανού και πεθεράς του Αδριανού) από τους Κήπους του Ταύρου, τώρα στα Μουσεία Καπιτωλίου.
Οι **Κήποι του Ταύρου**, λατιν.: Horti Tauriani, ήταν ένα μεγάλο σύνολο κήπων στην αρχαία Ρώμη γύρω από την κατοικία του Στατίλιου Ταύρου, μίας εξέχουσας προσωπικότητας του 1ου αι. μ.Χ. Αυτοί ήταν ίσως το κίνητρο της καταδίκης του για την κατηγορία της μαγείας, που επέτρεψε στην Ιουλία Αγριππίνα (μητέρα του Νέρωνα) να τους κατάσχει και να τους προσθέσει στην αυτοκρατορική περιουσία. Στη συνέχεια χωρίστηκαν σε διαφορετικές ιδιοκτησίες.

Οι κήποι επανενώθηκαν εν μέρει υπό τον Γαλλιηνό στα μέσα του 3ου αι. αλλά άρχισαν να διασπώνται ξανά στην ύστερη αρχαιότητα, επικεντρωμένοι γύρω από την κατοικία του Βέτιου Αγόριου Πραιτεξτάτου ως *Κήποι του Βέτιου* (Horti Vettiani).

Από αυτή την περιοχή προέρχονται πολλά αποδιδόμενα γλυπτά από τις διαφορετικές φάσεις των Κήπων: αγάλματα θεοτήτων, διακοσμητικά ανάγλυφα, δύο μεγάλοι μαρμάρινοι κρατήρες και τρεις υπέροχες προτομές του Αδριανού, της συζύγου του Βιβίας Σαβίνας και της μητέρας της Σαλονίας Ματιδίας (ανιψιάς του Τραϊανού).

Εξωτερικοί σύνδεσμοι
--------------------

* Μουσεία Καπιτωλίου